Pravila rada /ponašanja na Feminističkoj likovnoj koloniji
Drage učesnice, 

Jako smo zahvalne što svojim učešćem doprinosite razvoju ovog projekta. Smatramo da zajedničkom saradnjom činimo naše društvo plemenitijim kroz umetnost i borbu za rodnu ravnopravnost.

Imajte u vidu da troškove kolonije snosi Centar za devojke, te vas molimo da poštujete sledeći pravilnik:

· da poštujete sve vremenske okvire, jer tako poštujemo međusobno vreme i organizaciju, 

· da završite sva tri rada do naznačenog roka,

· da prisustvujete svim organizovanim aktivnostima na koloniji,

· da uvažavate i poštujete jedna drugu, bez obzira na versko, seksualno, političko ili bilo koje drugo opredeljenje,

· da poštujete kućni red i za sobom ostavljate sve uredno (na koloniji postoje saradnice/i koje/i brinu o kuhinji i zajedničkom prostoru, ali to ne znači da treba da budete neuredne),

· da ne pušite u zatvorenim prostorijama,

· da ne dovodite u kompleks nikog,

· da ne koristite, dok ste na koloniji, droge i druge opijate,

· da alkohol konzumirate u večernjim satima,

· da materijal koji je specifičan za vaš rad ponesete od kuće jer organizatorke kolonije obezbeđuju samo navedeno od materijala,

· da fotografije sopstvenih ili tuđih radova nastalih na koloniji ne delite na društvenim mrežama pre otvaranja zajedničke izložbe.
